Brezhibno delovanje Olaii blagajn na največjem študentskem dogodku – Škisova tržnica 2026

Škisova tržnica je edinstven projekt, preko katerega Zveza ŠKIS v sodelovanju s študentskimi klubi spodbuja pozitiven odnos do slovenske kulture, narave in sočloveka, povezovanje in medsebojno spoznavanje mladih iz različnih okolij. S prireditvijo na enem mestu združi znanje, prakse, veščine in zabavo. Škisovo tržnico je letos obiskalo kar 20.000 ljudi Oder Škisove tržnice 2026 Pri takšni množici je pretočnost na prodajnih mestih eden najpomembnejših dejavnikov za uspešno izvedbo dogodka, ta neposredno vpliva tudi na splošno varnost in zadovoljstvo obiskovalcev. Zagotoviti jo je mogoče le z zanesljivim in neprekinjenim delovanjem strežbe v katero so v veliki meri vpletene blagajniške rešitve. Pri Olaii se ukvarjamo s sistemi za prodajo vstopnic, davčnimi blagajnami ter različnimi kombinacijami obeh rešitev. Naše sisteme uporabljajo gledališča, gostinski ponudniki, organizatorji dogodkov in številni drugi. Ker smo s svojimi rešitvami prisotni na večini največjih dogodkov po Sloveniji, smo bili tudi tokrat povabljeni k sodelovanju. Omogočili smo brezhibno delovanje plačil skozi celoten dogodek, brez enega samega izpada! V sodelovanju z organizatorjem ter na podlagi izkušenj in tehničnega znanja, ki smo ga pridobili v zadnjih 12 letih, smo k izvedbi plačevanja na dogodku pristopili individualno in z jasno zastavljenimi cilji. Izbrali smo ustrezno kombinacijo tehnične opreme, zastavili zanesljivo infrastrukturo in uporabili programske rešitve iz lastnega razvoja. Naročnik je kot eno izmed ključnih prioritet izpostavil željo po čim bolj tekočem plačevanju z bančnimi karticami ter možnost vračila kavcij za povratne kozarčke neposredno na bančne kartice obiskovalcev. Prav težave pri kartičnem plačevanju in občasni izpadi povezljivosti so organizatorju na dogodku predstavljali izziv v preteklih letih. Velika koncentracija obiskovalcev in naprav na takšnih dogodkih pogosto povzroča zasičenost omrežja ter motnje v povezljivosti, kar lahko vodi do težav pri plačevanju. POS naprave namreč za potrjevanje bančnih transakcij potrebujejo neprekinjen in stabilen dostop do interneta. Kako smo se zadeve lotili, po korakih razkrivamo v nadaljevanju zapisa....